{"text_format":"1","workbook":"xlsx","n_sheets":1,"sheets":["Sheet1"],"not_rendered":{"charts":0,"images":0,"macros":1,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900"}

{"sheet":"Sheet1","index":0,"n_rows":23,"n_cols":4,"rows_kept":23,"cut":false,"hidden":false,"merged":[]}
[]
["Pirkimas: Serverinė įranga"]
["TECHNINĖ SPECIFIKACIJA"]
[]
["Nr.","Pavadinimas","Kiekis"]
[]
["1.1.","Duomenų saugykla","1","vnt."]
["1.1.1.","Gamintojas, modelis, kodas: nurodyti gamintoją, modelį, gamintojo suteiktą kodą."]
["1.1.2.","Paskirtis: perkama duomenų saugykla skirta perkančiojoje organizacijoje naudojamos pagrindinės duomenų saugyklos atnaujinimui. Kartu turi būti pateikiamos visos montavimui reikalingos detalės, priedai, kabeliai, licencijos ir pan.. "]
["1.1.3.","\"Architektūra: siūloma duomenų saugykla turi palaikyti „scale-out“ architektūrą ir palaikyti daugiau negu 2vnt. valdiklių. Visi siūlomos duomenų saugyklos komponentai turi būti dubliuoti (ang. „no single point of failure“), įskaitant valdiklius, maitinimo šaltinius, ventiliatorius. Duomenų saugyklos architektūra turi užtikrinti nepertraukiamą duomenų saugyklos darbą, valdiklių ir SSD diskų vidinės programinės įrangos atnaujinimo metu (ang. „non-disruptive online firmware upgrade“). Kiekvienas duomenų saugyklos valdiklis turi pasiekti visus duomenų saugyklos diskus be apribojimų. Duomenų saugykla turi užtikrinti, kad kiekvienas loginis diskas yra tolygiai išdalintas per visus siūlomus SSD diskus, o visi SSD diskai galėtų vienu metu vykdyti I/O operacijas per visus duomenų saugyklos valdiklius. Siūloma duomenų saugykla turi būti pilnai NVMe architektūros (valdikliai, visos SSD diskų talpyklos, SSD diskai), vidinė komunikacija tarp valdiklių ir diskų talpyklų vykdoma NVMe-oF arba lygiaverčiu protokolu. Siūlomos duomenų saugyklos valdikliai turi naudoti ne prastesnę kaip PCI Express 4.0 technologiją. Tam, kad užtikrinti konfigūravimo paprastumą ir lankstumą, duomenų saugyklos architektūra turi būti pilnai modulinė ir nepriklausoma, turi būti galima pridėti valdiklius nepridedant papildomų diskų talpyklų ir atvirkščiai, pridėti papildomų diskų talpyklų, nepridedant papildomų valdiklių. Valdikliai turi palaikyti tarnybinių stočių prijungimą NVMe-oF/FC, NVMe-oF/TCP protokolais.\"  "]
["1.1.4.","\"Naudinga talpa, RAID apsaugos lygis, atsarginė erdvė, diskų tipas, kiekis ir plečiamumas: ne mažiau kaip 13,5 TiB prieinamos tarnybinėms stotims naudingos talpos prieš duomenų išdubliavimą ir suspaudimą. Naudinga talpa turi būti apsaugota mažiausiai nuo bet kurių dviejų diskų gedimo (RAID6 arba lygiavertė apsauga). Siekiant užtikrinti patikimumą, RAID6 formavimui naudoti ne didesnę kaip 10D+2P diskų konfigūraciją. Atsarginė erdvė (ang. „spare space“) turi būti rezervuota ne mažiau kaip vieno SSD disko talpa. Atsarginė erdvė į naudingą talpą neįskaičiuojama. Siekiant užtikrinti duomenų atstatymo greitį, negalima siūlyti duomenų saugyklų, naudojančių dedikuotus atsarginius diskus (ang. „spare disk“). Siūlomi SSD diskai turi šifruoti duomenis (ang. „SED“). Jeigu šifravimui reikalingos licencijos, jos turi būti pateiktos. Siūlomą duomenų saugyklą turi būti galima išplėsti ne mažiau kaip iki 380 vnt. diskų. Siūloma duomenų saugykla turi leisti sukurti ne mažiau kaip 60000 vnt. diskų (angl. „volumes“), ne mažiau kaip 120000 vnt. klonų ir momentinių kopijų. Pateikti gamintojo patvirtintą naudingos talpos vertinimo ataskaitą.\"  "]
["1.1.5.","\"Bendras našumas: duomenų saugykla siūlomoje konfigūracijoje, esant įjungtoms visoms duomenų glaudinimo funkcijoms (ang. „zero detection“, „deduplication“, „compression“, „thin provisioning“), naudojant NVMe oTCP protokolą ir 25GbE jungtis, turi pasiekti ne mažesnius našumo skaičius, nenaudojant spartinančiosios atminties, kaip: •    atsitiktinės operacijos (ang. „random“), esant I/O operacijos bloko dydžiui 16kB ir atsako laikui (ang. „latency“) ne didesniam negu 1ms: - 140000 IOPS, kai skaitymo/rašymo operacijų santykis 60/40; - 340000 IOPS, skaitymo operacijoms; - 70000 IOPS, rašymo operacijoms. •    nuoseklus rašymas skaitymas, esant I/O operacijos bloko dydžiui 256kB: - 8 GB/s pralaidumas skaitymo operacijoms; - 2,5 GB/s rašymo operacijoms. Pateikti gamintojo patvirtintas našumo vertinimo ataskaitas.\" "]
["1.1.6.","Valdikliai: valdiklių kiekis – ne mažiau kaip 2 vnt. Kiekviename valdiklyje turi būti ne mažiau kaip 256 GB atminties. Plečiant našumą saugyklą turi būti galima praplėsti iki 4 vnt. identiškų kontrolerių nepridedant papildomų diskų, arba turi būti iš karto pateikta tokia kontrolerių konfigūracija, kad punkto „Bendras našumas“ reikalavimai būtų vykdomi ne mažiau kaip +70%. "]
["1.1.7.","\"Prievadai ir palaikomi protokolai: siūlomos duomenų saugyklos komplektacijoje, tarnybinių stočių prijungimui ir replikacijai, turi būti ne mažiau kaip 8 vnt. 10/25GbE tipo prievadų. Komplekte turi būti pateikta ne mažiau kaip 4vnt. ne trumpesnių kaip 3m. ilgio 25Gb SFP28 to SFP28 Direct Attach Copper tipo to paties gamintojo kaip ir siūloma duomenų saugykla kabelių. Siūlomi kabeliai turi būti suderinami su siūloma duomenų saugykla ir perkančiosios organizacijos eksploatuojamais SN2010M tinkliniais duomenų komutatoriais. Turi būti palaikomi protokolai: FC (praplėtus jungtis), NVMe-oF/FC (praplėtus jungtis), NVMe-oF/TCP, iSCSI ir nuotolinė replikacija tarp duomenų saugyklų. Turi būti galima praplėsti saugyklos jungtis pridedant 8vnt. FC prievadų, palaikančių ne mažesnį kaip 32Gb pralaidumą.\" "]
["1.1.8.","\"Duomenų optimizavimo funkcionalumas: siūloma duomenų saugykla turi palaikyti ne mažiau kaip šias duomenų efektyvinimo/glaudinimo technologijas: -    duomenų išdubliavimas (ang. „deduplication“); -    duomenų kompresija (ang. „compression“); -    tik realiai diske naudojamų duomenų blokų rezervavimas duomenų saugykloje (ang. „thin provisioning“); -    turi būti galimybė šias technologijas įjungti arba išjungti disko (ang. „volume“) kūrimo metu. Visam šiam funkcionalumui turi būti pateiktos licencijos visai siūlomai duomenų saugyklos talpai.\" "]
["1.1.9.","\"Duomenų momentinių kopijų funkcionalumas: siūloma duomenų saugykla turi palaikyti ne mažiau kaip šias duomenų kopijavimo technologijas: -    momentinės kopijos (ang. „snapshots“), ne mažiau kaip 1000 vnt. per diską (ang. „volume“); -    nemodifikuojamos momentinės kopijos tik skaitymui (ang. „immutable read-only snapshots“) apsaugai nuo kenkėjiškos programinės įrangos (ang. „ransomware“). Turi būti užtikrinama, kad nei vartotojas nei administratorius, nei gamintojas negali tokių kopijų modifikuoti ar ištrinti. Nemodifikuojamumo periodą turi būti galima nustatyti individualiai ne siauresnėse ribose kaip nuo 1 minutės iki 1 metų. Nemodifikuojamumas turi būti apsaugotas nuo duomenų saugyklos vidinio laikrodžio laiko pakeitimo. Visam šiam funkcionalumui turi būti pateiktos licencijos visai siūlomai duomenų saugyklos talpai.\" "]
["1.1.10.","\"Duomenų replikavimo ir aukšto patikimumo užtikrinimo funkcionalumas: siūloma duomenų saugykla turi palaikyti ne mažiau kaip šias duomenų replikavimo technologijas: -    aparatinis duomenų replikavimas valdiklių lygyje (ang. „controller based“) turi būti palaikomas be apribojimų tarp visų siūlomos duomenų saugyklos šeimos modelių; -    inkrementinis replikavimas, leidžiantis persiųsti tik trūkstamus blokus, atsiradusius sutrikus ryšiui tarp duomenų saugyklų; -    aktyvi/aktyvi (ang. „active/active“) replikacija tarp duomenų saugyklų ir išplėstinis metro klasteris (ang. „stretch metro cluster“) užtikrinantis nulinius RPO ir RTO, taip, kad replikuojamų diskų pora (ang. „volume pair“) tarp pagrindinės ir atsarginės (ang. „DR“) lokacijos būtų prieinami vienu metu (ang. „concurrent access“) tiek skaitymo tiek ir rašymo operacijoms, turi būti palaikomi iSCSI ir FC protokolai; -    aktyvi/aktyvi replikacija turi būti palaikoma VMware, Windows ir Redhat aplinkose; -    galimybė taikomosioms programoms sukurti atitikties grupes (ang. „consistency group“) replikavimo operacijoms. Į grupę turi būti galima įtraukti ne mažiau kaip 256 vnt. diskų (ang. „volumes“). Visam šiam funkcionalumui turi būti pateiktos licencijos visai siūlomai duomenų saugyklos talpai.\" "]
["1.1.11.","\"Paslaugų kokybės užtikrinimas („Quality of service“): siūloma duomenų saugykla turi palaikyti paslaugų kokybės užtikrinimo funkcionalumą: -    paslaugų kokybės užtikrinimas kritinėms aplikacijoms, užtikrinant aplikacijai priskirtų diskų (ang. „volumes“) reikalaujamą atsako laiką. Turi būti galima nustatyti skirtingus atsako laikus skirtingų aplikacijų diskams; -    galimybė nustatyti minimalias ir maksimalias pralaidumo bei IO operacijų ribas aplikacijai priskirtiems diskams (ang. „volumes“); -    galimybė realiu laiku keisti nustatytą atsako laiką (mili ir submili sekundėmis), IOPS, pralaidumą. Visam šiam funkcionalumui turi būti pateiktos licencijos visai siūlomai duomenų saugyklos talpai.\" "]
["1.1.12.","\"Daugiavartotojiškos aplinkos („multi-tenant“) palaikymas: siūloma duomenų saugykla turi palaikyti ne mažiau kaip 100 vnt. izoliuotų aplinkų (ang. „tenants“). Kiekviena izoliuota aplinka turi būti matoma kaip atskira loginė duomenų saugykla su savo atskirais vartotojais ir jų prieigos teisėmis. Visam šiam funkcionalumui turi būti pateiktos licencijos visai siūlomai duomenų saugyklos talpai.\" "]
["1.1.13.","\"Valdymas ir stebėjimas („managing and monitoring“): siūloma duomenų saugykla turi turėti valdymo ir stebėjimo konsolę debesyje (ang. „cloud native“). Esant galiojančiam duomenų saugyklos palaikymui valdymo taikomoji programa turi būti teikiama kaip paslauga ir turi būti užtikrinama, kad nereiks konfigūruoti, atnaujinti, taisyti valdymo taikomosios programos. Jei valdymo konsolė debesyje nepalaikoma, turi būti pasiūlytos visos reikalingos priemonės valdymo konsolės aukštam patikimumui užtikrinti, įskaitant, bet neapsiribojant: aukšto patikimumo programinė įranga (ang. „clustering / federation“), dvi tarnybinės stotys programinei įrangai instaliuoti, reikalingos operacinės sistemos, dubliuoti tinklo komutatoriai. Valdymo konsolės įranga turi būti pakankama valdyti ne mažiau kaip 4 vnt. duomenų saugyklų. Valdymo konsolės įrangai turi būti taikoma tokia pati gamintojo garantija kaip ir duomenų saugyklai. Turi būti valdymo funkcionalumas: -    bendras prietaisų skydelis, skirtas kelių duomenų saugyklų valdymui per vieną konsolę; -    prietaisų skydelis turi pateikti informaciją apie visas prijungtas duomenų saugyklas, sukonfigūruotus diskus (ang. „volumes“), prijungtas tarnybines stotis (ang. „hosts“), talpos ir našumo informaciją tiek duomenų saugykloms tiek ir jų diskams; -    rolėmis pagrįstos prieigos ir kontrolės valdymas visoms prijungtoms duomenų saugykloms, nekuriant atskirtų vartotojų kiekvienai duomenų saugyklai; -    bendras audito valdymas visoms prijungtoms duomenų saugykloms; -    turi būti galimybė susieti tam tikrus duomenų saugyklos diskus (ang. „volumes“) su tam tikromis taikomosiomis programomis, taip, kad būtų galima atvaizduoti našumo diagramas konkrečiai taikomajai programai ir taip palengvinant sutrikimų aptikimą ir šalinimą. Turi būti stebėjimo ir analitikos funkcionalumas: -    programinės įrangos atnaujinimo kelio valdymas, t.y. reikalingų versijų patikrinimas, tarpinių žingsnių parinkimas, pasirengimo atnaujinimui patikrinimas, būtinų atnaujinimų kritiškumo indikacija; -    prietaisų skydelyje turi būti aiškiai indikuojama ar yra kokių nors problemų su duomenų saugykla ir pateikiama išsami informacija apie problemą; -    turi būti detali našumo analizė. Turi būti galimybė kurti reikiamas ataskaitas CSV ir PDF formatu ir nereikalauti tam jokių papildomų žurnalinių failų, papildomų programų ar fizinių serverių ar virtualių mašinų instaliavimo; -    turi gebėti pateikti bendrą duomenų saugyklos resursų išnaudojimą kombinuojant ir analizuojant įvarius parametrus, pvz. IOPS, MB/sec, I/O bloko dydis ir pan., resursų pasiskirstymą per diskus (ang. „volumes“) ar jiems priskirtas taikomąsias programas; -    analitikos variklis turi turėti integruotą diskų (ang. „volumes“) atsako laiko (ang. „latency“) anomalijų aptikimą bei gebėti pateikti įžvalgas, kokios yra tų anomalijų galimos priežastys; -    turi pateikti diskų atsako laiko kreivę su pažymėtais anomalijų taškais tiek rašymo tiek ir skaitymo operacijoms.\" "]
["1.1.14.","\"VMware integracija: turi būti palaikoma: -    VMware vVols – ne mažiau kaip 20000vnt.; -    VAAI savybės: Full Copy, UNMAP, Block Zero, HW Assisted Locking, Thin Provisioning Stun; -    vVols virtualūs diskai turi palaikyti duomenų išdubliavimą ir suspaudimą.\" "]
["1.1.15.","Surinkimo reikalavimai: visos komplektuojančios dalys privalo būti komplektuojamos to paties gamintojo ir pažymėtos gamintojo kodais. Visa siūloma įranga turi būti nauja, negalima siūlyti naudotos arba naudotos ir atnaujintos (ang. „remarketed ar refurbished\") įrangos. "]
["1.1.16.","Gamintojo garantija ir aptarnavimas: visai siūlomai įrangai turi būti taikoma gamintojo užtikrinta 3 metų garantija, reakcijos laikas į gedimus ne vėliau kaip per 4 valandas, 24 valandos per parą, 7 dienos per savaitę. SSD diskų garantija turi būti neribojama SSD diskų perrašymo kiekiais ar panašiais parametrais. Visi išvardyti reikalavimai privalo būti garantuojami įrangos gamintojo (pateikti tai liudijančią gamintojo dokumentaciją, jei tai yra standartiniai oficialūs gamintojo įsipareigojimai arba komplektuoti papildomus gamintojo serviso produktus nurodant pasiūlyme jų kodus ir pavadinimus). Įrangos aptarnavimas turi būti atliekamas įrangos instaliacijos vietoje (ang. „on-site\"). Į garantinį aptarnavimą turi būti įskaičiuoti nemokami remonto darbai ir detalės, nemokamas sugedusių komponentų pakeitimas, pakeitimas prieš sugendant įrangai (ang. „Pre-Failure\"). Turi būti užtikrintas nemokamas visos programinės įrangos, pateiktos su įrenginiu, naujų versijų pateikimas bei visų reikalingų licencijų palaikymas garantiniu laikotarpiu. "]